CELEX: 52015PC0370
Language: sl
Date: 2015-07-23
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU

EVROPSKA KOMISIJA
            Bruselj, 23.7.2015
            COM(2015) 370 final
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada EU
            
               
         
         
            
               INFORMACIJE IN POGOJI, KI UPRAVIČUJEJO UPORABO SOLIDARNOSTNEGA SKLADA EU
            
            
               1.UVOD
            
            
               Ta sklep zadeva uporabo Solidarnostnega sklada Evropske unije (v nadaljnjem besedilu: „sklad“) v znesku 16 274 765 EUR zaradi treh nesreč v Bolgariji in Grčiji. Uporaba teh sredstev se bo v celoti financirala z delno uporabo 50 000 000 EUR v odobritvah za prevzem obveznosti in odobritvah plačil, ki so že vključene v proračun za leto 2015, tako da sprememba proračuna ni potrebna. 
            
            
               2.INFORMACIJE IN POGOJI 
            
            
               Konec aprila 2015 je Komisija prejela tri vloge za finančno pomoč iz sklada v zvezi z eno nesrečo v Bolgariji (hude zimske razmere) in dve nesreči v Grčiji (poplave v Evrosu in Centralni Grčiji), ki so se zgodile januarja in februarja 2015. Službe Komisije so temeljito proučile vse tri vloge v skladu z Uredbo Sveta (ES) št. 2012/2002 z dne 11. novembra 2002 o ustanovitvi Evropskega solidarnostnega sklada
                  1
                (v nadaljnjem besedilu: Uredba), zlasti v skladu s členi 2, 3 in 4 Uredbe. Sledi povzetek najpomembnejših elementov ocene.
            
            
               2.1.BOLGARIJA 
            
            
               (1)Konec januarja in v začetku februarja 2015 je večji del Bolgarije prizadelo močno deževje, sneženje, poplave in zemeljski plazovi, ki so povzročili znatno škodo na javni infrastrukturi, poslovnih enotah, domovih in premoženju ter prizadeli kmetijski sektor.
            
            
               (2)Komisija je vlogo Bolgarije prejela 24. aprila 2015, tj. v roku 12 tednov od nastanka prve škode, ki je bila zabeležena 30. januarja 2015.
            
            
               (3)Komisija je ocenila, da so imele različne nesreče v Bolgariji skupni meteorološki vzrok naravnega izvora in zato spadajo v področje uporabe sklada.
            
            
               (4)Bolgarija je ob predložitvi vloge zaprosila za izplačilo predplačila na pričakovani prispevek iz sklada. Po predhodni oceni vloge je Komisija ugotovila, da so bili izpolnjeni pogoji iz člena 4a Uredbe. Sklep Komisije C(2015) 4179 je dodelil predplačilo v višini 637 782 EUR, kar predstavlja 10 % pričakovanega finančnega prispevka iz sklada. 
            
            
               (5)Bolgarski organi so skupno neposredno škodo, ki jo je povzročila nesreča, ocenili na 243,305 milijona EUR. Ta znesek predstavlja 0,622 % bolgarskega BND ali 103,6 % praga za večjo nesrečo v višini 234,871 milijona EUR, ki je za Bolgarijo veljal v letu 2015 (tj. 0,6 % BND po podatkih iz leta 2013) za uporabo sklada. Ker ocenjena skupna neposredna škoda presega prag, se nesreča opredeli kot „večja naravna nesreča“ v skladu s členom 2(2) Uredbe.
            
            
               (6)Skupna neposredna škoda je osnova za izračun zneska finančne pomoči iz sklada. Finančni prispevek se lahko uporabi samo za bistvene nujne ukrepe in ukrepe za okrevanje, kakor so opredeljeni v členu 3 Uredbe.
            
            
               (7)Kar zadeva učinek in posledice nesreče, so hude zimske razmere prizadele skoraj celotno ozemlje Bolgarije. Po poročilih je nesreča najbolj prizadela jugovzhodno regijo. Samo v mestu Burgas je bilo poplavljenih več kot 300 zgradb. Zemeljski plazovi so uničili pomembno infrastrukturo. Nasipi niso vzdržali in številne reke (npr. reka Maritsa/Evros) so prestopile bregove ter poplavile kmetijska zemljišča in gozdove. Sunki vetra so uničili borove gozdove ter povzročili izpad energije in motnje v komunikacijskih omrežjih; na cestah so podrta drevesa onemogočala promet.
            
            
               (8)Bolgarski organi so stroške bistvenih nujnih operacij, upravičene na podlagi člena 3(2) Uredbe, ocenili na 239,225 milijona EUR in jih razčlenili po vrstah operacij. Ta znesek predstavlja več kot 98 % prijavljene skupne škode. Bolgarski organi so pojasnili to nesorazmerno velik delež javne škode z nezmožnostjo lokalnih oblasti, da ustrezno ocenijo zasebno škodo v roku za vlogo, tj. v 12 tednih. Zasebna škoda zato v veliki meri ni vključena v vlogi. Največji delež stroškov nujnih operacij je več kot 97 milijonov EUR in zadeva zagotovitev preventivne infrastrukture. Po ocenah bo za obnovo prometne infrastrukture potrebnih več kot 46 milijonov EUR.
            
            
               (9)Prizadete regije spadajo v kategorijo manj razvitih regij v okviru evropskih strukturnih in investicijskih skladov (2014–2020). Bolgarski organi Komisiji niso sporočili, da nameravajo prerazporediti sredstva iz programov evropskih strukturnih in investicijskih skladov za Bolgarijo v obnovitvene ukrepe.
            
            
               (10)Kar zadeva izvajanje zakonodaje Unije za preprečevanje in obvladovanje tveganj nesreč v povezavi z naravo nesreče, je Bolgarija leta 2007 v nacionalno pravo prenesla Direktivo 2007/60/ES Evropskega parlamenta in Sveta z dne 23. oktobra 2010 o oceni in obvladovanju poplavne ogroženosti (v nadaljnjem besedilu: direktiva o poplavah), prav tako pa je bila opravljena predhodna ocena poplavne ogroženosti za vsa okrožja posameznih porečij, in sicer na podlagi metodologije za oceno poplavne ogroženosti in poplavne nevarnosti, ki jo je razvilo Ministrstvo za okolje in vodno gospodarstvo.
            
            
               (11)Bolgarija na dan predložitve vloge ni bila v postopku za ugotavljanje kršitev v zvezi z zakonodajo Unije v povezavi z naravo nesreče.
            
            
               (12)Bolgarski organi so navedli, da je za škodo v višini približno 32 275 EUR zagotovljeno zavarovalno kritje. Ta znesek je bil odštet od upravičenih stroškov.
            
            
               2.2.GRČIJA (poplave v Evrosu ter osrednjih in zahodnih regijah)
            
         
         
            
               (1)Grčijo so od začetka februarja 2015 močno prizadele poplave v širšem območju rek Evros in Ardas v regiji Vzhodne Makedonije in Trakije ter povzročile uničenje osnovne infrastrukture, javnih zgradb, domov, poslovnih enot ter v kmetijstvu.
            
            
               (2)V istem obdobju so večje dele srednje in zahodne Grčije, vključno z Epirom, Zahodno Grčijo, Centralno Grčijo ter Tesalijo prizadeli podobni dogodki, ki so povzročili še večjo škodo kot v Vzhodni Makedoniji. 
            
            
               (3)Grčija je predložila dve vlogi za finančni prispevek iz sklada, in sicer 23. aprila 2015, kar je v roku 12 tednov od nastanka prve škode, zabeležena 4. februarja 2015 (Evros) ter 1. februarja (osrednje in zahodne regije). Vlogi sta bili predloženi za „regionalne nesreče“ v skladu s členom 2(3) Uredbe. Skupaj je nesreča prizadela pet regij NUTS 2: Vzhodno Makedonijo in Trakijo (poplave reke Evros) ter Epir, Zahodno Grčijo, Centralno Grčijo ter Tesalijo (za poplave v osrednji in zahodni Grčiji).
            
            
               (4)Ocena Komisije je kljub temu pokazala, da so bili dogodki v Grčiji (in večja nesreča v Bolgariji) povezani in so imeli isti meteorološki izvor. Zato je Komisija sklenila, da grški primer obravnava kot eno samo regionalno nesrečo, kakor je določeno v členu 2(3) Uredbe. Gre za nesrečo naravnega izvora in zato spada v področje uporabe sklada.
            
            
               (5)Združitev obeh vlog ne vpliva na znesek finančnega prispevka iz sklada, s tem pa se znatno zmanjša upravno breme za Grčijo glede izvajanja in poročanja.
            
            
               (6)Grčija je ob predložitvi vloge zaprosila za izplačilo predplačila na pričakovani prispevek iz sklada. Po predhodni oceni vlog in pred odločitvijo, da se vlogi združita, je Komisija ugotovila, da so bili v obeh primerih izpolnjeni pogoji iz člena 4a Uredbe.
            
            
               (7)Grški organi ocenjujejo kumulativno skupno neposredno škodo, ki so jo povzročile poplave, na 395,878 milijona EUR (132,454 milijona EUR za Evros in 263,424 milijona EUR za osrednjo in zahodno Grčijo). Ta znesek pomeni 36 % praga za „večjo nesrečo“ v višini 1 091,315 milijona EUR, ki velja za Grčijo v letu 2015 (tj. 0,6 % BND po podatkih iz leta 2013), zato nesreče ni bilo mogoče opredeliti kot „večje nesreče“. Vendar skupna neposredna škoda predstavlja 4,78 % tehtanega povprečja BDP v petih zadevnih regijah NUTS 2 in tako močno presega prag 1,5 % tehtanega regionalnega BDP, to pa je v Uredbi opredeljeno kot „regionalna nesreča“.
            
            
               (8)Skupna neposredna škoda je osnova za določitev zneska finančne pomoči iz sklada. Finančni prispevek se lahko uporabi samo za bistvene nujne ukrepe in ukrepe za okrevanje, kakor so opredeljeni v členu 3 Uredbe.
            
            
               (9)Za Evros je Sklep Komisije C (2015) 4180 dodelil predplačilo v višini 331 135 EUR; Sklep Komisije C (2015) 4181 pa znesek 658 560 EUR za osrednjo in zahodno Grčijo, ki v obeh primerih predstavlja 10 % pričakovanega finančnega prispevka iz sklada. 
            
            
               (10)Kar zadeva učinek in posledice nesreč, so poplave v porečju reke Evros zlasti prizadele kmetijski sektor. Poplavljenih je bilo približno 17 500 ha zemljišč. Uničeni so bili kmetijska infrastruktura, skladišča in nasadi. 150 km cest je bilo poškodovanih ali uničenih. Infrastruktura za oskrbo z vodo in kanalizacijo je bila poškodovana v 17 naseljih. Poplave so poškodovale tudi javne zgradbe (šole, telovadnice, knjižnice). V zahodnem, osrednjem in severnem delu Grčije je Epir, Aitoloakarnanijo, Evritanijo, Ftiotido, Tesalijo in Peloponez prizadelo močno deževje in nevihte, močno sneženje v gorah ter viharni južni veter tako na morskih kot kopenskih območjih. Dogodek je povzročil izpad energije, reke so prestopile bregove, v več gorskih naselij pa je prišlo do zemeljskih plazov, tako da so bili prebivalci odrezani od sveta in jih je bilo treba evakuirati. Nesreča je povzročila škodo na več kot 60 % cestnega omrežja v Epiru. Kmetijstvo je utrpelo izgubo pridelkov na obdelovalnih površinah. Prizadete so bile zaloge, domovi, poslovne enote, živinorejski obrati ter kmetije. Nekatere dobrine grške kulturne dediščine so bile ogrožene. Divje vode reke Araktos so na primer odplavile zgodovinski most Plaka v kraju Tzoumerka.
            
            
               (11)Grški organi so stroške bistvenih nujnih operacij, upravičene na podlagi člena 3(2) Uredbe, ocenili na 308,445 milijona EUR in jih razčlenili po vrstah operacij. Največji del stroškov zadeva prometni sektor, in sicer nad 196 milijonov EUR. Drugi največji del stroškov v višini 83 milijonov EUR zadeva zagotovitev preventivne infrastrukture.
            
            
               (12)Prizadete regije so v skladu z evropskimi strukturnimi in investicijskimi skladi (2014–2020) opredeljene kot „manj razvite regije“. Grški organi Komisiji niso sporočili, da nameravajo prerazporediti sredstva iz programov skladov ESI v obnovitvene ukrepe.
            
            
               (13)Kar zadeva izvajanje zakonodaje Unije o preprečevanju in upravljanju tveganj nesreč, trenutno ne poteka noben postopek ugotavljanja kršitev. Posodobljeno poročilo o predhodni oceni tveganja poplav je bilo predloženo Komisiji novembra 2012. Kot del nacionalnega strateškega referenčnega okvira za obdobje 2014–2020 operativni program „Infrastruktura, promet, okolje in trajnostni razvoj“, ki ga sofinancira Evropski sklad za regionalni razvoj in Kohezijski sklad, v okviru tematskega cilja 5 financira tudi ukrepe za odzivanje na negativne učinke podnebnih sprememb in prilagoditev na nove suhe in vroče podnebne razmere ter možne skrajne vremenske pojave, kot so poplave.
            
            
               (14)Grčija na dan predložitve vloge ni bila v postopku za ugotavljanje kršitev v zvezi z zakonodajo Unije v povezavi z naravo nesreče.
            
            
               (15)Grški organi so navedli, da za upravičene stroške ni zavarovalnega kritja.
            
            
               3.FINANCIRANJE
            
            
               Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020
                  2
               , zlasti člen 10 Uredbe, omogoča uporabo Solidarnostnega sklada Evropske unije (v nadaljnjem besedilu: sklad) do letne zgornje meje v višini 500 milijonov EUR (cene iz leta 2011) nad zgornjimi mejami ustreznih razdelkov iz finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002 o ustanovitvi Solidarnostnega sklada Evropske unije, kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014. Točka 11 medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
                (v nadaljnjem besedilu: medinstitucionalni sporazum) vsebuje določbe o uporabi sklada.
            
            
               Ker je bila solidarnost osrednji razlog za ustanovitev sklada, Komisija meni, da bi morala biti pomoč iz sklada progresivna. To pomeni, da bi bilo treba v skladu z dosedanjo prakso za delež škode, ki presega prag za večjo nesrečo za uporabo sredstev iz sklada (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), nameniti večjo intenzivnost pomoči kot za delež škode pod tem pragom. Stopnja, ki se je v preteklosti uporabljala za dodelitev sredstev za večje nesreče, znaša 2,5 % skupne neposredne škode pod pragom in 6 % za del škode nad njim. Za regionalne nesreče in nesreče, ki so bile priznane na podlagi določbe o sosednji državi, je višina stopnje 2,5 %.
            
            
               Prispevek ne sme presegati ocenjenih skupnih stroškov upravičenih ukrepov. Metodologija za izračun pomoči iz sklada je bila določena v Letnem poročilu o Solidarnostnem skladu za obdobje 2002–2003, sprejela pa sta ga Svet in Evropski parlament.
            
            
               Na podlagi vlog Bolgarije in Grčije je izračun pomoči iz sklada, ki temelji na oceni skupne nastale škode, naslednji:
            
         
         
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Nesreča
                     
                  
                  
                     
                        Neposredna škoda
                        (v mio. EUR)
                     
                  
                  
                     
                        Uporabljen prag za regionalne nesreče (v mio. EUR)
                     
                  
                  
                     
                        Prag za večje nesreče
                        (v mio. EUR)
                     
                  
                  
                     
                        Skupni stroški upravičenih operacij
                        (v mio. EUR)
                     
                  
                  
                     
                        2,5 % neposredne škode do praga (EUR)
                     
                  
                  
                     
                        6 % neposredne škode nad pragom (EUR)
                     
                  
                  
                     
                        Skupni znesek predlagane pomoči (EUR)
                        
                  
               
                     
                        BOLGARIJA
                     
                  
                  
                     
                        243,305
                     
                  
                  
                     
                        –
                     
                  
                  
                     
                        234,871
                     
                  
                  
                     
                        239,225
                     
                  
                  
                     
                        5 871 775
                     
                  
                  
                     
                        506 040
                     
                  
                  
                     
                        6 377 815
                     
                  
               
                     
                        GRČIJA 
                     
                  
                  
                     
                        395,878
                     
                  
                  
                     
                        124,354
                     
                  
                  
                     
                        1 091,315
                     
                  
                  
                     
                        308,445
                     
                  
                  
                     
                        9 896 950
                     
                  
                  
                     
                        –
                     
                  
                  
                     
                        9 896 950
                     
                  
               
                     
                        SKUPAJ
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                        16 274 765
                     
                  
               
            
               Znesek v višini 50 000 000 EUR je bil uporabljen ob sprejetju proračuna za leto 2015 za plačilo predplačil, ustrezne odobritve za prevzem obveznosti in odobritve plačil pa so bile vključene v proračun. Ob upoštevanju proučitve vlog
                  4
                in najvišjega možnega zneska nepovratnih sredstev iz sklada Komisija predlaga, da se sklad uporabi v teh dveh primerih, in sicer se 16 274 765 EUR iz zneska 50 000 000 EUR uporabi posebej za predplačila za splošni proračun Evropske unije za proračunsko leto 2015.
            
            
               Znesek v višini 1 627 477 EUR je bil že plačan kot 10 % predplačilo (637 782 EUR za Bolgarijo in 989 695 EUR za Grčijo) v skladu s členom 4a(2) Uredbe, preostali znesek, ki ga je treba plačati, pa znaša 14 647 288 EUR (5 740 033 EUR za Bolgarijo in 8 907 255 EUR za Grčijo).
            
            
               Po plačilu navedenih predplačil razpoložljivi saldo za izplačilo predplačil v proračun znaša 48 372 523 EUR. V skladu s točko 11 medinstitucionalnega sporazuma, ki določa morebitno prerazporeditev odobritev, Komisija predlaga, da se iz tega razpoložljivega salda črpa znesek v višini 14 647 288 EUR, ki je potreben za Bolgarijo in Grčijo. Po plačilu preostalega zneska v višini 14 647 288 EUR ostaja na voljo 33 725 235 EUR za nadaljnja predplačila v letu 2015, če bo to potrebno. Na podlagi trenutno razpoložljivih informacij se ta znesek ocenjuje za zadostnega v primeru novih vlog, ki bodo vložene do konca leta. 
            
            
               V primeru nestrinjanja se začne postopek tristranskih pogovorov v skladu s točko 11 medinstitucionalnega sporazuma
                  5
               .
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada EU
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  6
               , zlasti člena 4(3) Uredbe,
            
            
               ob upoštevanju medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  7
               , zlasti točke 11 tega sporazuma,
            
            
               ob upoštevanju predloga Komisije
                  8
               ,
            
            
               ob upoštevanju naslednjega:
            
            
               (1)Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in izkaže svojo solidarnost s prebivalstvom območij, ki so jih prizadele nesreče.
            
            
               (2)Sredstva sklada ne presegajo najvišjega letnega zneska 500 milijonov EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013
                  9
               .
            
            
               (3)Bolgarija je vložila vlogo za uporabo sklada v zvezi s hudimi zimskimi razmerami.
            
            
               (4)Grčija je vložila dve vlogi za uporabo sklada v zvezi s poplavami.
            
            
               (5)Komisija je ocenila, da vloge izpolnjujejo pogoje za dodelitev pomoči iz sklada, kot to določa Uredba Sveta št. 2012/2002.
            
         
         
            
               (6)Zato bi bilo treba uporabiti sredstva sklada, da se zagotovi finančni prispevek za celotni znesek v višini 16 274 765 EUR za vloge, ki sta jih predložili Bolgarija in Grčija.
            
            
               (7)Obstajajo možnosti za prerazporeditev odobritev v skladu z drugim stavkom točke 11 medinstitucionalnega sporazuma z dne 2. decembra 2013. Odobritve za predplačila za proračunsko leto 2015 so bile uporabljene v omejenem obsegu za tri vloge, ki so predmet tega sklepa, preostali znesek, ki ga je treba plačati za te vloge, pa znaša 14 647 288 EUR. Zato se bo celotni znesek, ki bo uporabljen, financiral z uporabo odobritev, ki so na voljo v splošnem proračunu Evropske unije za proračunsko leto 2015, tako da ne bo treba zagotoviti nobenih dodatnih odobritev. Sprememba proračuna torej ni potrebna, saj ta odločitev vsebuje vse potrebne elemente za uporabo sredstev sklada.
            
            
               (8)Da bi se sredstva iz sklada lahko čim prej uporabila, bi bilo treba ta sklep uporabljati od datuma sprejetja –
            
            
               SPREJELA NASLEDNJI SKLEP:
            
            
               Člen 1
            
            
               Celotni znesek teh uporabljenih sredstev se krije iz posebej uporabljenih odobrenih sredstev za predplačila v proračunu Evropske unije za proračunsko leto 2015, ki so na voljo na proračunski vrstici 13 06 01.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
                Uporablja se od ....[datum sprejetja].[datum vstavi Parlament pred objavo v UL].
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3. 
               
               
                  
                     (2)
                  UL L 347, 20.12.2013, str. 884.
               
               
                  
                     (3)
                  UL C 373, 20.12.2013, str. 1.
               
               
                  
                     (4)
                  Sporočilo Komisiji C(2015) xxxx.
               
               
                  
                     (5)
                  UL C 373, 20.12.2013, str. 1.
               
               
                  
                     (6)
                  Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002, str. 3).
               
               
                  
                     (7)
                  UL C 373, 20.12.2013, str. 1.
               
               
                  
                     (8)
                  UL C […], […], str. […].
               
               
                  
                     (9)
                  Uredba Sveta (EU, Euratom) št. 1311/2013 o večletnem finančnem okviru za obdobje 2014–2020 (UL L 347, 20.12.2013, str. 884).